Наставно-научном већу

Филозофског факултета у Нишу

И З В Е Ш Т А Ј

након повратка са службеног пута

Одлуком број 178/1-10-5-01 Наставно-научног већа Филозофског факултета у Нишу од 25. јула 2025. године, проф. др Бранимиру Станковићу са Департмана за србистику одобрено је службено одсуство у периоду од 14. до 28. августа исте године ради учешћа на 58. Летњој школи Међународног семинара за македонски језик, литературу и културу у Охриду Универзитета „Св. Кирил и Методиј“ у Скопљу, С. Македонија.

Према предвиђеном плану, у Охрид сам (сопственим аутомобилом) отпутовао 14. августа 2025. године у поподневним часовима, где сам био смештен у универзитетском Конгресном центру у Доњем Коњском поред Охрида, где се традиционално одржавају летње школе македонског језика. Од 15. до 27. августа свакодневно сам похађао наставу напредне групе македонског језика, заједно са још 12 других полазника из Русије, Пољске, Чешке, Канаде, САД-а, Румуније, Хрватске и Србије. Програм је укључивао и серију предавања из области историје и савремене македонистике, књижевности, културе, антропологије, етнологије, плеса, као и посету многим споменицима културе у Охриду и његовом ширем окружењу.

Искористио сам прилику и да у својству управника Центра за српски као страни, нематерњи и завичајни језик попричам са представницима Универзитета „Св. Кирил и Методиј“ у Скопљу и Московског државног универзитета „Ломоносов“ у Руској Федерацији о могућностима иницирања и продубљивања међууниверзитетске сарадње, о чему сам детаљно известио и продекана за међународну сарадњу проф. др Ивана Јовановића.

Дана 28. августа 2025. полазницима су уручена уверења о учешћу у Летњој школи, након чега смо се кренули на пут назад. У Ниш сам се вратио истог дана у касним ноћним часовима.

У Нишу, 04. 08. 2025. године Проф. др Бранимир Станковић